cyanic-selkie/wikianc huggingface dataset:
Maxencio
A súa Morte
Pouco se sabe da batalla, pero moito do soño de Constantino, no que, dicía se lle ordenaba loitar baixo o símbolo da cruz para vencer. Así o fixo, ao parecer, e as tropas de  Maxencio fuxiron cara ao río Tíber, onde Maxencio caeu dende a ponte e afogou, sendo o seu cadáver recuperado o día seguinte, sendo paseado pola cidade de Roma, e máis tarde enviado a África para que ollasen o corpo do emperador morto. Era o ano 312.
Billy Two Rivers
Billy Two Rivers (nome mohawk: Kaientaronkwen), nado o 5 de maio de 1935, e finado o 12 de febreiro de 2023, foi un loitador profesional mohawk, orixinario do Canadá. Comezou a loita profesional en 1953 e competiu ata 1977. Durante a súa carreira, loitou nos Estados Unidos, no Reino Unido, no Xapón e no Canadá.
Emilio Viqueira
Como futbolista
Formouse no Atlético Fátima compostelán, xogando no seu campo de terra ata os 15 anos. En abril de 1990, uns días despois de proclamarse campión de España coa selección galega cadete, foi fichado polo Deportivo da Coruña para as súas categorías inferiores.
Tartaruga mariña verde
Taxonomía
A tartaruga verde é un membro da tribo Chelonini. Un estudo de 1993 esclareceu o status do xénero Chelonia con respecto a outras trartarugas mariñas. As tartarugas carnívoras Eretmochelys, Caretta e Lepidochelys foron asignadas á tribo Carettini. As herbívoras Chelonia manteñen o seu status como xénero, mentres que Natator foi quitada do xénero onde antes estaba.
Descrición
O espaldar da tartaruga ten varios padróns de coloración que cambian co tempo. Os individuos que acaban de eclosionar, igual que ocorre con outras tartarugas mariñas, teñen principalmente espaldares negros e plastróns de cor clara. Os espaldares dos xuvenís cambian a castaño escuro ou oliva, mentres que os dos adultos maduros son ou completamente castañas, con manchas ou de aspecto marmóreo con radios variegados. Por debaixo, o plastrón ten tons amarelos. As patas de C. mydas son escuras con liñas amarelas, e xeralmente están marcadas cunha gran mancha escura no centro de cada membro.
Distribución
miniatura|600px|center|Distribución da tartaruga verde (en azul máis escuro); os círculos vermellos son as principais zonas onde aniña. Os círculos amarelos representan sitios menos importantes onde aniña.
Conservación
Nas últimas décadas as tartarugas mariñas pasaron de ser explotadas sen restricións a unha protección global, na que os distitnos países proporcionan protección legal adicional, aínda que seguen tendo que afrontar grandes ameazas.
Iniciativas específicas de certos países
miniatura|esquerda|Tartaruga descansando no fondo no acuario de Osaka. Ademais da xestión desta especie realizada por organismos internacionais como a IUCN e a CITES, determinados países están levando a cabo esforzos de conservación.
Lagomorfos
Os fósiles máis antigos encontrados de lagomorfos remóntanse a hai 65 millóns de anos, en Mongolia.
Etimoloxía
O nome científico Lagomorpha está formado polos elementos do latín científico lago- e -morpha. O primeiro deles está tirado da raiz do nome do grego antigo λαγώς lagṓs, 'lebre', e o segundo da raíz μορφ- do substantivo do grego antigo μορφή, morphḗ forma, coa adición so sufixo do latín científico -a, indicando neutro plural. Literalmente: 'os que teñen forma de lebre'.
Costumes
Todos os lagomorfos son terrestres, adaptados para a carreira, o salto e, ocasionalmente, para a escavación. As picas son diúrnas, e os coellos e as lebres son principalmente activos pola noite. Non hibernan nin efectúan longas migracións. As lebres son solitarias, e téñense observado fenómeno de territorialimo durante todo o ano nos machos e, durante o período reprodutor, tamén nas femias; estes últimos son máis notorios en picas e coellos, que viven en colonias. Moitas especies de lagomorfos esc van tobos, outros, como as lebres, agóchanse en ocos que adaptan para o seu uso.
Pneumocito
Funcións
Os pneumocitos de tipo II son responsables da produción e secreción de surfactante pulmonar, unha substancia tensoactiva, que facilita a difusión dos gases ao reducir a tensión superficial alveolar (a maioría do cal é o fosfolípido dipalmitoilfosfatidilcolina). Os fosfolípidos surfactantes almacénanse nos pneumocitos tipo II nos gránulos chamados corpos lamelares, que son vesículas especializadas. A liberación do surfactante dos corpos lamelares ocorre desde as primeiras respiracións do recentemente nado en adiante.
La Juventud Católica de Tuy
La Juventud Católica de Tuy foi un periódico editado en Tui entre 1870 e 1871.
Estrutura vestixial
Historia
miniatura|A rata-toupa cega [[Spalax typhlus ten pequenos ollos completamente cubertos por unha capa de pel.]]
En 1893, Robert Wiedersheim publicou The Structure of Man, un libro sobre anatomía humana e a súa importancia na historia evolutriva do home. The Structure of Man contiña unha lista de 86 órganos humanos que Wiedersheim describiu como, "Órganos que se fixeron totalmente ou en parte non funcionais, algúns aparecen só no embrión, outros preséntanse durante a vida constante ou inconstantemente. Na súa maior parte son órganos que podemos correctamente chamar vestixiais." Desde entón, descubriuse a función dalgunhas destas estruturas, mentres se sacaron á luz outros vestixios anatómicos, facendo que a súa lista teña principalmente un interese como un rexistro do coñecemento da anatomía humana no seu tempo. As últimas versións da lista de Wiedersheim foron ampliados a 180 "órganos vestixiais" humanos. Isto é a razón pola cal o zoólogo Horatio Newman dixo nunha declaración escrita lida como proba no famoso xuízo de Scopes que "Hai, segundo Wiedersheim, non menos de 180 estruturas vestixiais no corpo humano, suficiente para facer que un home sexa un verdadeiro museo andante de antigüidades."
Pilar Cernuda
Traxectoria
Tras finalizar os seus estudos de Xornalismo en Madrid, iniciou a súa carreira profesional en 1975 e durante anos lle correspondeu o seguimento das actividades da Casa Real. Máis adiante, trasladouse a Nova York dende onde exerceu de correspondente do xornal ABC. Nos seguintes anos traballaría en Radio Nacional de España, a Cadena COPE e Televisión Española, tanto no espazo de entrevistas Centros de poder (1994-1995), xunto a Julia Navarro, como no informativo matinal Los desayunos de TVE).
Estrutura vestixial
Humanos
miniatura|Os músculos unidos ás orellas humanas non se desenvolven o suficiente como para que estas teñan a mesma mobilidade que se observa en moitos animais.
Sporting Cristal
A nivel internacional, con 36 participacións, é a selección peruana e a sexta con máis participacións na Copa Libertadores de América. O Sporting Cristal foi subcampión da Copa Libertadores de 1997, sendo esta a súa mellor participación internacional.
Xosé Carlos Valcárcel
Traxectoria
Nas eleccións municipais de 2007 foi candidato do PSdeG-PSOE á alcaldía de Barbadás e foi elixido concelleiro. Repetiu como candidato nas municipais de 2011 e volveu ser elixido concelleiro. Nas municipais de 2015 volveu ser o candidato do PSdeG e foi elixido alcalde grazas a un pacto co BNG e CxG. Gañou as municipais de 2019 e foi elixido alcalde co apoio do BNG,
Rho
miniatura|150px|dereita|Maiúscula e minúscula da letra rho. Rho é o nome da décimo sétima letra do alfabeto grego (ῥῶ); equivale ao /r/. Minúscula ρ, maiúscula Ρ. Adoita transcribirse como r. Provén da letra do alfabeto fenicio rēš. Como signo numérico representaba o cen. En maiúscula serve tamén para designar o décimo sétimo canto da Ilíada de Homero e en minúscula o décimo sétimo da Odisea.
Confianza
En socioloxía e psicoloxía social, a confianza é a crenza en que unha persoa ou grupo será capaz e desexará actuar de xeito adecuado nunha determinada situación e pensamentos. A confianza verase máis ou menos reforzada en función das accións.
Mangoño, Mandaio, Oza-Cesuras
En Mangoño foi abatido pola Garda civil o guerrilleiro Samuel Mayo Méndez o 31 de maio de 1950.
Rock progresivo
O xénero desenvolveuse a finais dos anos 60 a partir do rock psicodélico, como parte dunha ampla tendencia na música rock desa época de inspirarse en cada vez máis diversas influencias. O termo foi inicialmente aplicado á música de bandas como Pink Floyd, King Crimson, Yes, Genesis, Jethro Tull, Soft Machine e Emerson, Lake & Palmer, acadando a súa máxima popularidade a mediados dos anos 70.
Relación coa arte e as teorías sociais
Nas primeiras referencias á música, "progresivo" estaba parcialmente relacionado coas políticas progresistas, pero todas esas connotacións perdéronse durante os anos 70. Sobre a "música progresiva", Holm-Hudson escribe que "se move continuamente entre referencias explícitas e implícitas a xéneros e estratexias derivadas non só da música artística europea, senón tamén doutros dominios culturais (como o indio oriental, o celta, o folk e o africano) e polo tanto implica un continuo movemento estético entre o formalismo e o eclecticismo". Cotner tamén di que o rock progresivo incorpora tanto elementos formais como eclécticos, "consiste nunha combinación de factores, algúns deles intramusicais ('dentro'), outros extramusicais ou sociais ('fóra')".
Proto-prog e psicodelia
Focus incorporou e articulou acordes estilo jazz, e percusión de ritmo irregular nos seus riffs posteriores baseados no rock, e xurdiron varias bandas que incluíron seccións de ventos de tipo jazz, como Blood, Sweat & Tears e Chicago. Desas, Martin destaca en particular a Chicago pola súa experimentación con suites ecomposicións estendidas, como "Ballet for a Girl in Buchannon" en Chicago II. As influencias jazz apareceron na música de bandas británicas como Traffic, Colosseum e If, xunto con bandas da escena de Canterbury como Soft Machine e Caravan. Os grupos desta escena enfatizaron o uso de instrumentos de vento, de complexos cambios de acordes e de longas improvisacións. Martin escribe que en 1968, "o rock progresivo en toda regra" aínda non existía, pero tres bandas editaron álbums que posteriormente estarían á vangarda da música: Jethro Tull, Caravan e Soft Machine.
Post-punk e post-progresivo
O punk e o rock progresivo non eran necesariamente tan opostos como adoita a crerse. Os dous xéneros rexeitan a comercialización, e as bandas de punk viron a necesidade dun avance musical. O autor Doyle Green destacou que o post-punk xurdiu como "unha especie de 'punk progresivo'". Os artistas de post-punk rexeitaron as altas referencias culturais de artistas de rock dos 60 como os Beatles e Bob Dylan, así como os paradigmas que definían ao rock como "progresivo", "arte" ou "perfeccionismo de estudio". En contraste ao punk rock, equilibra a enerxía e o escepticismo do punk coa conciencia da escola de arte, a experimentación dadaísta, e paisaxes sonoras atomosféricas e ambientais. A world music, especialmente con tradicións africanas e asiáticas, tamén foi unha gran influencia. O impacto do rock progresivo sentíuse no traballo dalgúns artistas punk, aínda que tendían a non emular aos grupos de rock clásico ou Canterbury, senón a grupos como Roxy Music e King Crimson, e a bandas de krautrock, particularmente Can. A música de Punishment of Luxury collía elementos tanto do progresivo como do punk, mentres que Alternative TV, que estaba liderada polo fudador do influínte fanzine punk Sniffin' Glue Mark Perry, xirou e editou un álbum ao vivo compartido con Here & Now, unha banda moi relacionada con Gong. miniatura|[[Talking Heads]] O termo "post-progresivo" identifica o rock progresivo de despois de 1978 que regresa os seus principios orixinais mentres se desvincula dos estilos do progresivo dos anos 70. Martin acredita a Brian Eno de Roxy Music como o catalizador máis importante do xénero, explicando que a súa produción de 1973-77 fusionou aspectos do rock progresivo cunha noción profética de new wave e punk. O new wave, que apareceu ao redor de 1978-79 con algunhas das mesmas actitudes e estética que o punk, foi descrito por Martin como "progresista" multiplicado polo "punk". As bandas do xénero tenderon a ser menos hostís cara o rock progresivo que os punks, e houbo cruces, como a participación de Fripp e Eno con Talking Heads, e o reemplazo de Rick Wakeman e Jon Anderson de Yes polo dúo pop The Buggles. Cando King Crimson reformouse en 1981 publicou o álbum Discipline, do que Macan di que "inaugurou" o novo estilo post-progresivo. A nova formación de King Crimson co guitarrista e vocalista Adrian Belew, que tamén colaborou con Talking Heads, tocando ao vivo co grupo e aparecendo no seu álbum de 1980 Remain in Light. Segundo Martin, Talking Heads tamén creou "un tipo de música new-wave que foi a sintese perfecta da urxencia e actitude punk coa sofisticación e creatividade do rock progresivo. Gran parte do rock máis interesante dende esa época é claramente música 'post-Talking Heads', pero isto significa que tamén é rock post-progresivo".
Rock neo-progresivo
Unha segunda onda de bandas de rock progresivo apareceu a principios da década dos 80 e dende entón foi categorizada como un subxenero distinto chamado "rock neo-progresivo". Estas bandas enstaban baseadas e gran parte en teclados e tocaban longas composicións con estruturas musicais e líricas complexas. Varias delas ficharon por grandes selos discográficos, como Marillion, IQ, Pendragon e Pallas. Gran parte dos principais artistas do xénero publicaron os seus álbums de estrea entre 1983 e 1985 e compartían o mesmo representante, Keith Goodwin, un publicista que fora instrumental na promoción do rock progresivo durante os anos 70. As bandas da década anterior tiveran a vantaxe de aparecer durante un destacado momento contracultural que lles proporcionou unha audiencia potencialmente alta, pero as bandas estiveron relativamente limitadas a un nicho demográfico e resultoulles difícil conseguir seguidores. Só Marillion e Saga experimentaron un éxito internacional.
As bandas de neo-progresivo tenderon a usar ao Genesis da época de Peter Gabriel como "modelo principal". Tamén estaban influenciadas polo funk, o hard rock e o punk rock. O grupo máis exitoso do xénero, Marillion, foi especialmente acusado de asemellarse demasiado a Génesis, aínda que usaba un estilo vocal distinto, incorporaba máis elementos hard rock, e estaba fortemente influenciada por grupos como Camel e Pink Floyd. Os autores Paul Hegarty e Martin Halliwell sinalaron que as bandas neoprogresivas non estaban tanto plaxiando o rock progresivo como creando un novo estilo a partir de elementos dese estilo, ao igual que as bandas dunha década atrás fixeran creando un novo estilo a partir do jazz e elementos clásicos. O autor Edward Macan respondeu sinalando que estas bandas estaban motivadas, polo menos parcialmente, por un desexo nostálxico de preservar un estilo pasado en lugar dun impulso por innovar.
Hieronymus Wolf
Traxectoria
Nado na Alemaña meridional, nun pequeno centro de Baviera, foi educado segundo os ideais do nacente movemento humanista e estudou en profundidade a Xesús e as obras latinas. Traduciu moitas obras greco-romanas do latín ou do grego ao alemán, volvendo accesíbeis así tales obras aos estudosos alemáns. Publicou un texto de Isócrates en 1551 en París. Traballou na Biblioteca de Augsburgo, que se converteu en famosa a nivel europeo pola súa rica recolleita de manuscritos antigos traducidos ao alemán.
Australosphenida
Segundo as modernas clasificacións, o dos australosfénidos (Australosphenida) é un clado de mamíferos da subclase dos prototerios. Hoxe, só hai cinco especies existentes, que habitan en Australia e Nova Guinea, pero atopáronse restos fósiles en Madagascar e a Arxentina. As especies existentes son o ornitorrinco e catro especies de equidnas.
Colin McRae
Traxectoria deportiva
McRae comezou a súa traxectoria como piloto de rallys en 1986, ao volante dun Talbot Sunbeam. Competidor habitual o campionato escocés de rallys, despois pasou a pilotar un Vauxhall Nova, co que participou na súa primeira proba dun mundial de rallys, o rally de Suecia de 1987, e logo un Ford Sierra XR 4x4, co que regresou á proba sueca en 1989 quedando de 15º na xeral. En 1989 rematou 5º do Rally de Nova Zelandia pilotando un Sierra Cosworth con tracción traseira.
Astenia
Etioloxía
Unha hipótese sostén que a astenia se debe á diminución de beta-endorfinas, substancias que segrega o sistema endócrino, e que son responsábeis da diminución da sensación de dor. Pode aparecer tamén no marco dun trastorno obsesivo compulsivo da personalidade, paralelamente aos trazos de rixidez do carácter e falta de flexibilidade.
Diagnóstico diferencial
A astenia pode aparecer en múltiples infeccións e doenzas, tanto orgánicas como funcionais. Por exemplo:
Trisomía 16
Trisomía 16 completa
A trisomia 16 completa é incompatible coa vida e practicamente sempre orixina aborto natural durante o primeiro trimestre de embarazo. Isto ocorre cando todas as células do corpo do feto conteñen unha copia extra do cromosoma 16.
Dolmen de Menga
Descrición
A planta do monumento megalítico é rectangular de 27.50 m de longo e un máximo de 4 metros de altura. A entrada é de 2,70 metros e amplíase a 3,50 metros e xa dentro da cámara chega a ter un máximo de 6 m no terzo final.
En 2004 co inicio de novas investigacións e escavacións ao fondo da cámara redescubriuse un pozo de 1,50 m de diámetro e unha profundidade de 19,50 m construído polos mesmos construtores do megalito xa que se teñen atopado as pedras empregadas na súa construción como ferramentas. O nivel da auga no pozo varía coa seca. miniatura|esquerda|150px|Vista do interior do pozo. As paredes do dolmen son grandes pedras ortostáticas. En cada banda ten 12 destas grandes pedras e no fondo hai unha soa. A cuberta do dolmen son 5 lousas faltando a primeira que estaría na entrada. A máis grande das lousas, a do fondo, calcúlase que pesa unhas 180 toneladas. Nas unións destas grandes lousas do teito hai tres piares en liña, só un deles soporta o peso da lousa.
Catálogo musical
A elaboración dun catálogo depende da cantidade e a calidade da información dispoñible sobre o compositor. Mozart, a partir de 1784, e Haydn elaboraron en vida senllos catálogos temáticos, aínda que quedaron incompletos.
Aa!
En 2004, Tanaka e Suzuki xunto con outro membro do Hello! Project Kid, Megumi Murakami, agruparonse para a canción "Suki ni Naccha Ikenai Hito", anha das caras B do single de H.P. All Stars "All for One & One for All!". A canción foi acreditada a cada unha das cantantes de forma individual, pero moitos fans refírense a elas como "Aa! Version 2". O status do grupo como unidade de gravación é descoñecido, xa que dende o 2003 non lanzan ningún traballo, pero a formación reformouse para as aparicións en directo en 2007.
Clero
Hai unha diferenza importante entre o clero e os teólogos. Os primeiros ocúpanse da práctica do culto, mentres que os teólogos son os estudosos da relixión e a teoloxía, e non son necesariamente clérigos (nin sequera necesariamente crentes).
Catolicismo
A actividade e disciplina do clero son reguladas e supervisadas pola Congregación para o Clero (no caso dos presbíteros e diáconos) e pola Congregación para os Bispos (no caso do episcopado). O clero de rito oriental tamén é supervisado pola Congregación para as Igrexas Orientais.
O celibato do clero secular
O celibato eclesiástico do clero secular, que non existiu durante os primeiros séculos do cristianismo e que non se aplica na Igrexa Ortodoxa nin nalgúns ritos orientais de obediencia católica ou, a título individual, nalgúns casos na igrexa católica de rito occidental, Este é un dos temas máis controvertidos na actualidade (movemento polo celibato opcional) (así como a ordenación das mulleres ou dos homosexuais nalgunhas igrexas reformadas).
Clero regular
Nas súas orixes estes monxes ían ao deserto (nas aforas das cidades exipcias dos séculos IV e V, tanto individualmente (anacoretas ou eremitas, algúns —máis excéntricos— subidos a unha árbore ou a unha columna: dendritas ou estilitas) como en grupos (cenobitas).
Congregacións e Carismas
Existen multitude de carismas ou formas de vida relixiosa dentro do catolicismo, que se multiplicaron desde o século XVI, en que adoitaba falarse de ordes relixiosas, mentres que as fundadas a partir de entón adoitan denominarse congregacións. A diferenza das ordes, os seus membros só emiten votos simples.
Polígono industrial de Piadela
O polígono industrial de Piadela é unha zona industrial, loxística e de uso terciario-mixto situada na parroquia de Piadela, no concello de Betanzos, desenvolvido mediante iniciativa privada.
Zabrze
Historia
Na primavera de 1945, a cidade foi ocupada polo Exército Vermello e foi traspasada moi logo á administración polaca.
Manuel María Manso Quijano
Carreira profesional
O 14 de xaneiro de 1983 asumiu a xefatura do Cuarto Militar da Casa del Rei, sendo o primeiro almirante da Armada que ocupa este destino, substituíndo o tenente xeneral do Exército Joaquín de Valenzuela.
Vaygach
Etnografía
A principal peculiaridade da illa Vaigach débese principalmente ao feito de que durante moitos séculos foi a illa sacra dos nenet, á que chamaban «Hebidya Ya», que significa «Terra Santa». De acordo ás súas lendas, era a morada dos seus deuses. Pastores de renos e cazadores visitaban anualmente a illa para facer sacrificios aos deuses poderosos e orar para pedir protección fronte aos inimigos e boa sorte na caza. Cada verán, os nenets visitaban a illa para facer sacrificios rituais. Tiveron que cruzar o estreito de Yugorsky en fráxiles embarcacións ou simplemente en zorras tiradas por renos, nunha travesía bastante complicada debido aos témpanos de xeo e ás fortes mareas e correntes, ata a mediados do verán.
Ata ata o século XIX ninguén se atreveu a vivir en Vaigach, e só no século XX (durante a época soviética) apareceron asentamentos permanentes: un posto fronteirizo e unha estación de radio, no asentamento Vaigach, ao norte da illa; e Varnek, un asentamento na baía de Lyamchina, na costa suroeste, con menos de 100 habitantes.
Nesta illa estaban os santuarios nenets máis antigos coñecidos, os santuarios dos seus principais deidades, os máis estimados, como Vesako ("O ancián") e Hodako ("a anciá"). (Os "fillos e netos" dos deuses teñen os seus propios santuarios en diferentes partes da tundra continental, desde o mar Branco ao río Ienisei), nos que levantaron enormes ídolos de madeira. Vesako vivía na parte meridional de Vaigach, no cabo Dyakonova. O ídolo de Vesako era unha figura alta de madeira con sete caras, acompañado por un séquito de 400 pequenos ídolos de madeira que representaban aos homes, mulleres e nenos, e tamén preto de 20 estatuas de pedra. Esta era a descrición do principal santuario de Vaigach realizados polos primeiros visitantes europeos.
Por desgraza, hoxe en día, a maioría dos santuarios nenet foron arrasados ou ata devastados. O Archimandrita Veniamin iniciou a súa destrución en 1825, cando fixo unha visita á illa cunha misión ortodoxa e obrigou aos nenets, logo de bautizalos, a queimar o santuario de Vesako. Veniamin puxo unha cruz de madeira nos antigos santuarios. Dez anos máis tarde, erixíronse novos ídolos, non moi lonxe da cruz, e os sacrificios continuaron. Nenets armados (os chamados 'salvaxes nenets') vixiaron a illa contra invasores e se prohibiu estritamente a caza e ata a recollida de flores nas inmediacións dos santuarios e do mesmo xeito que antes, considerouse como unha "illa sacra" ata a revolución de Outubro.
Jóhanna Sigurðardóttir
Crise política de 2009
Logo das conversacións dos líderes do cinco partidos representados no Alþingi, o presidente solicitou á Alianza Socialdemócrata e o Movemento de Esquerda-Verde formar un novo goberno e preparar eleccións para a primavera boreal.
O novo goberno necesitaba o apoio do Partido Progresista no Alþingi. As negociacións continuaron até a tarde do 31 de xaneiro, asumindo o novo gabinete o 1 de febreiro de 2009 e convertendo así a Jóhanna Sigurðardóttir na primeira muller que asume como Primeiro Ministro de Islandia, e ademais, a primeira xefa de goberno homosexual do mundo. A nova coalición acordou adiantar as eleccións (orixinalmente fixadas polo primeiro ministro anterior Geir Haarde para o 9 de maio) ao 25 de abril.
O goberno provisional de esquerdas islandés obtivo unha histórica vitoria nas eleccións xerais do 25 de abril. O Partido Socialdemócrata e o Movemento Esquerda-Verdes, aliados no Goberno interino formado en febreiro, obtiveron unha maioría absoluta de 34 dos 63 escanos do Parlamento. Os socialdemócratas obtiveron un 29,8% (20 escanos) e os seus aliados un 21,7% (14 escanos), é dicir, unha maioría do 51,5% entre os dous. Johanna Sigurðardottir, de 66 anos, foi confirmada no cargo.
Nahas Angula
Nahas Gideon Angula, nado en 1943, foi Primeiro ministro de Namibia dende o 21 de marzo de 2005 até o 4 de decembro de 2012.
Ian McDiarmid
Dende o ano 1976 apareceu en 47 filmes.
Traxectoria
McDiarmid naceu en Carnoustie e converteuse nun afeccionado do teatro á idade de cinco anos, cando o seu pai o levou a ver un acto co nome de Tommy Morgan nun teatro situado en Dundee. No 2004 declarou: "Dalgún xeito fascinoume, e tamén me arrepiaba. Tódalas luces, toda a maquillaxe. Díxenme, 'Non sei o que é isto, pero quéroo'.
Star Wars
Nas precuelas interpreta dous caracteres distintos e volve crear a súa interpretación diabólica de Palpatine en Star Wars: Episode VI - Return of the Jedi. Se ben lograra anteriormente pouco recoñecemento debido ás extensas próteses empregadas para o papel que o facía irrecoñecible, recibiu ampla atención e aclamación da crítica polo seu papel máis amplo nas precuelas.
Luisa Diogo
Traxectoria
En setembro de 2005 foi a oradora internacional invitada na Conferencia do Partido Laborista inglés.
O Pozo, Vizoño, Abegondo
O Pozo é un lugar da parroquia de Vizoño no concello coruñés de Abegondo na comarca da Coruña. Tiña 8 habitantes no ano 2016 segundo datos do Instituto Nacional de Estadística, dos cales 4 eran homes e 4 mulleres.
Benigno Andrade García
Traxectoria
Xa recuperado, aínda non buscado activamente pola Garda Civil, púxose á fronte, contra 1941, dunha partida guerrilleira que actuaba sobre todo na zona de Sobrado dos Monxes e Arzúa, formada principalmente por prisioneiros republicanos fuxidos dos batallóns de castigo disciplinario que existían daquela en Galicia. O 15 de marzo de 1945 foi asasinado o cabo da Garda Civil Manuel López Bello en Curtis. Días despois, Foucellas resultou ferido coa súa propia arma indo a cabalo. Os amigos lévárono ao sanatorio de San Nicolás da Coruña, onde foi operado e resgardado. Cóntase que nesta altura ía a Riazor ver o Deportivo vestido de crego para evitar sospeitas.
Dinosaur (filme)
Dinosaur é un filme de animación estadounidense de Disney, dirixido por Ralph Zondag e Eric Leighton, e estreado no 2000.
El Nuevo Alacrán
El Nuevo Alacrán foi un periódico editado en Santiago de Compostela en 1873.
Produción
O termo produción pode referirse, entre outros conceptos, aos seguintes:
Produción (economía)
Produción, en economía, é a creación e procesamento de bens e mercadorías, incluída a súa concepción, o seu procesamento nas diversas etapas e o financiamento por parte das entidades de crédito. Está considerada como un dos principais procesos económicos, o medio a través do cal o traballo humano crea riqueza.
A Moureira, Meira, Moaña
A Moureira é un lugar da parroquia de Meira, no concello pontevedrés de Moaña na comarca do Morrazo. Segundo o IGE, en 2022 tiña 637 habitantes, dos cales 310 eran homes e 327 eran mulleres.
República Popular de Montenegro
Desde 1943, no curso da segunda guerra mundial, e até 1946, entre o bando dos partisanos xa se condideraba esta república, que coexistía co aínda vixente Reino de Iugoslavia.
Siemens Arena
150px|miniatura|Logo de Siemens Arena.
Castrato
A castración consistía na destrución ou ablación do tecido testicular sen que, polo xeral, se chegara a cortar o pene. Mediante esta intervención traumática, conseguíase que os nenos que xa demostraran ter especiais dotes para o canto mantivesen, de adultos, unha tesitura aguda capaz de interpretar voces características de papeis femininos. Deste xeito lográbase axuntar a aguda voz infantil, considerada tenra e emocional, coas calidades dun intérprete adulto que un neno dificilmente podía igualar: maior potencia pulmonar, pleno dominio da voz e a sabedoría propia da idade.
Precedentes
A práctica da castración de nenos cantores existía desde a creación do Imperio romano de Oriente; en Constantinopla cara ao 400 d.C., a emperatriz romana consorte de Oriente Elia Eudoxia tiña un coro cuxo mestre era un eunuco, o que podería dar lugar ao establecemento da creación e uso de castrati en coros bizantinos. Cara ao século IX, os cantores eunucos eran ben coñecidos (polo menos na Basílica de Santa Sofía), e así permaneceron até o saqueo de Constantinopla polas forzas occidentais da Cuarta Cruzada en 1204, a partir de entón, a práctica de cantores eunucos desapareceu.
Polea
Tipos de poleas
Cando a polea obra independentemente denomínase "simple", mentres que cando se atopa reunida con outras formando un sistema, recibe a denominación de "combinada" o "composta". Existen sistemas múltiples de poleas que obteñen unha grande vantaxe mecánica, é dicir, elevan grandes pesos con pouco esforzo.
Danzón
O danzón é un xénero bailábel de orixe cubana derivado da danza crioula e creado polo compositor matancero Miguel Failde Pérez en 1879. Forma parte da música tradicional de Cuba e tamén da de México.
Paul Celan
Traxectoria
En 1938 marchou a estudar medicina en Tours, Francia, pero retornou a Chernivtsi para estudar literatura e linguas románicas. En 1941 as tropas nazis ocuparon a rexión e reagruparon os xudeus en guetos. Deste modo, en 1942, mentres Paul estudaba na universidade da súa cidade, os seus pais foron deportados a campos de exterminio. Seu pai pereceu de tifo e a súa nai foi asasinada, mentres que el foi recluído nun campo de traballo en Moldavia. Ao ser liberado en 1944 marchou a Bucarest, onde traballou nunha editorial. Abandonou Romanía en 1947 para pasar unha breve tempada en Viena, onde publicou o seu primeiro libro, Der Sand aus den Urnen.
Ana de Cleves
Matrimonio con Henrique VIII
Ao ser o duque de Cleves aliado dos príncipes protestantes, o chanceler Thomas Cromwell decidiu promocionar perante o rei a unión e os beneficios que desta se desprenderían se se realizaba o casamento con súa filla. Encargóuselle ao artista Hans Holbein o Mozo un retrato de Ana, e Henrique amosouse satisfeito co resultado. Hoxe en día sábese que os artistas da corte tiñan abondosos detalles coas persoas importantes ás que retrataban. Por iso, Holbein disimulou as marcas de varíola no retrato de Ana.
Rexión de Kaffrine
Departamentos
A Rexión de Kaffrine está dividida en catro departamentos:
Pedro Couceiro
Traxectoria
Estudou o bacharelato no Instituto da Coruña, e estudou na Facultade de Ciencias da Universidade de Santiago de Compostela, da que se incorporou á Sección de Químicas en 1922. Foi axudante de clases prácticas en Química Orgánica. En 1927 ascendeu a profesor auxiliar. A chegada a Santiago do profesor Calvet, en 1929, recibiu unha bolsa da Universidade para ampliar estudos en Síntese de hidratos de carbono e desprazouse a Múnic onde traballou co Premio Nobel Heinrich Otto Wieland. Foille concedida unha bolsa da JAE en 1932, para desprazarse a Alemaña e Inglaterra, durante un ano. Con esta bolsa estivo en Dresde, na Staatliche Frauenklinik, co profesor Erwin Bummm. Finalmente Couceiro non foi a Inglaterra, onde pensaba continuar as súas investigacións, pois interrompeu esta última bolsa. Doutorouse, froito desta estadía en Alemaña, cun tema sobre a oxidación do fermento da cervexa.
Camilo Alonso Vega
Traxectoria
Ingresou na Academia de Infantería de Toledo que mandaba o coronel Jose Villalba Riquelme e participou na guerra de Marrocos baixo o mando de dito militar. Tenente coronel en xullo de 1936, dirixiu a sublevación militar en Áraba, que triunfou, e a represión organizada que houbo contra os leais á República. Participou nos combates da fronte do Norte, ao mando da 4ª División de Navarra. Ascendido a xeneral de brigada, tralo final da guerra civil
Paso de San Gotardo
Túneles feroviarios e de estrada
miniatura|Estrada nacional 2 descendendo cara a Airolo O túnel ferroviario de San Gotardo, aberto en 1882 para o tránsito ferroviario co custe de 177 vidas de traballadores, substituíu o antigo paso de carruaxes. Un túnel por estrada de 17 km abriuse en 1980, cun número menor de mortos (53). O 1 de xuño de 2016 inaugurouse o túnel de base de San Gotardo, un segundo túnel ferroviario de 57 km, que fai del o túnel ferroviario máis longo do mundo. As autoridades suízas esperaban que se produciran menos de dez mortes nos traballos de construción, sendo finalmente oito o número de traballadores mortos durante os traballos de escavación.
Victoriano Sánchez Barcáiztegui
thumb|Victoriano Sánchez Barcáiztegui ([[Museo Naval de Madrid).]] Victoriano Sánchez Barcáiztegui, nado en Ferrol o 23 de abril de 1826 e finado no mar Cantábrico o 26 de maio de 1875, foi un militar galego.
Cruz de Borgoña
A Cruz de Borgoña ou Aspa de Borgoña é unha representación da Cruz de Santo André na que os troncos que forman a cruz aparecen cos seus nós nos lugares onde se cortan as ramas.
Historia
Aínda que algunhas unidades carlistas si chegaron a utilizar a aspa na Primeira Guerra Carlista de 1833 -cando era só un distintivo das insignias de infantaría, artillaría e enxeñeiros, sen connotacións ideolóxicas aínda-, e na Terceira Guerra Carlista de 1872 probabelmente o sotuer borgoñón só o usaron as forzas gobernamentais, normalmente na franxa amarela das vermello-amarelas, aínda que algunhas unidades mantiveron nas súas bandeiras do modelo anterior á unificación de 1843 (a artillaría e o rexemento "Inmemorial do Rei", que na época da I República (1873-1874) quedou en "Inmemorial" a secas). miniatura|200px|A bandeira coa Cruz de Borgoña xunto ás bandeiras de [[Porto Rico e Estados Unidos no Forte San Cristóbal.]]
Scatman John
John Paul Larkin, nado en El Monte (California) o 13 de marzo de 1942 e finado nos Ánxeles (California) o 3 de decembro de 1999, máis coñecido como Scatman John, foi un famoso scat singer que inventou unha fusión entre o scat singing e a música disco. A súa canción Scatman (Ski-Ba-Bop-Ba-Dop-Bop) (1995) foi un éxito a nivel mundial. Como adoitaba dicir, a súa carreira cara o éxito foi un proceso de "converter o meu maior problema na miña maior cualidade", pois Scatman John era tatexo.
Razoamento indutivo
Tipos de razoamento indutivo
Dentro do razoamento indutivo distínguense dous tipos:
Máquina simple
Tipos
A listaxe tradicional de máquinas simples é a seguinte:
Claudio Williman
Traxectoria
Fillo de emigrantes galegos, naceu en 1861 en Montevideo. O seu pai, José Williman, era veciño de Arteixo aínda que natural de Maianca (Oleiros) e descendente dun francés de orixe alsaciana; a súa nai, Antonia González era de Caión, onde casaron.
Durante o su mandato, de marcado signo conservador, reforzou o poder xudicial, creou os ministerios de Obras Públicas e Industria e logrou que o país retomara a senda constitucional.
Gustaf Kossinna
Gustaf Kossinna, nado en Tilsit, Sovetsk (Oblast' de Kaliningrad), o 28 de setembro de 1858 e morto en Berlín o 20 de decembro de 1931, foi un filólogo e arqueólogo alemán, profesor na Universidade de Berlín
María Antonia Iglesias
Biografía
Comezou a súa traxectoria profesional en prensa escrita, colaborando no xornal Informaciones. Despois seguirían outras publicacións como as revistas Triunfo, Tiempo e Interviú.
The Harrowing
Sinopse
A historia trata dun grupo de cinco adolescentes problemáticos, todos estudantes de instituto, que deciden ficar na súa residencia de estudantes antes de volver ós seus fogares disfuncionais no Día de Acción de Grazas. Despois de xogar cun taboleiro de Ouija descobren que hai unha presenza que habita no edificio con eles.
Pilar Prades
Pilar Prades Santamaría, nada en Begís en 1928 e finada en Valencia o 19 de maio de 1959, foi a derradeira muller vítima da pena de morte en España.
Alexandre VII, papa
Papado
Favoreceu os españois nas súas reclamacións sobre Portugal, que restablecera a súa independencia en 1640.
Alexandra Sokoloff
Traxectoria
A súa primeira novela, The Harrowing, foi publicada por St. Martin's Press no 2006. A súa segunda novela, The Price, foi publicada por St. Martin's no 2007, e a terceira, The Unseen, no 2009. Foi nomeada ós Premios Bram Stoker e Anthony e gañou un premio Thriller. Ela tamén co escribiu o guión do suspense psicolóxico Cold Kisses, e escribe no blog Screenwriting Tricks for Authors. Durante unha secuencia da novela The Harrowing, as personaxes principais obteñen información crucial de Wikipedia.
Beatriz Suárez Briones
Traxectoria
Licenciada en Filoloxía Hispánica pola UNED en 1991. Profesora de crítica literaria na Universidade de Vigo. Foi asesora do presidente da Xunta de Galicia en materia de xénero e dereitos civís durante o bipartito PSOE-BNG (2005-2009). Foi presidenta de Legais. Impulsora dos estudos feministas na Universidade de Vigo, dirixiu o Programa de Posgrao en Estudos de Xénero. Investiga sobre a teoría feminista e lesbiana nas súas intercesións coa teoría da sexualidade, a psicanálise e a escritura; tamén a teoría queer en relación co feminismo e os dereitos da comunidade LGTBI.
Selección de fútbol de Islandia
Aínda que tradicionalmente estivo considerado un dos combinados nacionais máis débiles de Europa, o 6 de setembro de 2015 logrou clasificarse por primeira vez á fase final dunha competición internacional: a Eurocopa 2016. Durante o proceso clasificatorio, Islandia logrou derrotar a seleccións como Turquía, República Checa -ambas en condición de local- e aos Países Baixos en dúas oportunidades.
Limanda ferruginea
É un peixe mariño, demersal, oceanódromo, de importancia comercial, que habita sobre fondos areosos pouco profundos nas plataforma continental da parte noroeste do océano Atlántico, desde o sur da península do Labrador (Canadá) até ao norte da costa leste dos Estados Unidos.
Nutrición
Aliméntase principalmente de vermes poliquetos e anfípodos, camaróns, isópodos e outros crustáceos e, ocasionalmente, de pequenos peixes bentónicos.
Évariste Galois
Traxectoria
miniatura|esquerda|[[Liceo Louis-le-Grand]] Évariste Galois naceu en Bourg-la-Reine, concello nos arredores de París. O seu pai foi Nicolas-Gabriel Galois, director da escola local que chegou a ser elixido alcalde polo Partido Liberal, partidario de Napoleón. A súa nai, Adelaide-Marie Demante, era unha persoa de indubidables calidades intelectuais filla dunha familia de avogados moi influentes de París.
A súa educación académica comezou aos 12 anos cando ingresou no liceo real Louis-le-Grand, de París, onde estudaran Robespierre e Victor Hugo. Alí tivo os primeiros contactos políticos (un enfrontamento co director do internado) que acabaron coa expulsión de varios alumnos, entre os que non estaba el, mais que forxaron unha incipiente rebeldía ante a autoridade, especialmente un ideario antieclesiástico e antimonárquico que mantivo ata a súa morte. Durante os dous primeiros anos no liceo tivo un rendemento normal e mesmo chegou a gañar algúns premios en grego e latín. Porén, no terceiro curso o seu traballo de retórica foi reprobado e tivo que repetir. Foi entón, aos 15 anos, cando entrou en contacto coas matemáticas. Despois tivo tamén interese na xeografía.
Fraccións continuas
No seu primeiro artigo de 1828, demostrou que a fracción continua regular que representa un radical cuadrático ζ é puramente periódica se e só se ζ é un radical reducido, é dicir, \zeta > 1 e o seu conxugado \eta satisfai.
Lir
Os fillos de Lir
A súa figura ten un papel de seu, como rei titular, en Oidheadh Chlainne Lir ("A morte dos fillos de Lir") ou Clann Lir ("Os fillos de Lir") que data na súa forma definitiva de 1500 pero que contén elementos moi anteriores. Segundo esta historia Lir non estaba conforme co novo rei dos Tuatha Dé Danann, Bodb Derg e para acalentalo este ofreceulle unha das súas fillas, Aobh como esposa; desta unión feliz naceron unha nena Fionnuala e tres nenos; Aed e os xemelgos Fiachra e Conn. Pero Aobh morreu e Lir quedou desconsolado polo que Bobd Derg propúxolle casar con outra con Aoife, outra das súas fillas, mais esta celosa do amor do país polos seus fillos e utilizando maxia negra tornounos en cisnes. Liar soubo da noticia e converteu a Aoife nun demoño. Como cisnes os nenos pasaron os primeiros 300 anos en Lough Derravaragh, un lago próximo ao castelo onde vivía Lir que visitaba os nenos pero tras ese período marcharon ao mar de Moyle e xa non os veu máis.
Coroa islandesa
Emisión de moeda
En Islandia existe un alto nivel xeneralizado en tecnoloxía. O país ten por exemplo, unha das rendas per cápita máis alta do mundo no uso de computadores. A saturación da tecnoloxía en Islandia tivo ramificacións no seu sistema monetario; unha alta porcentaxe de todas as transaccións en Islandia levan a cabo a través de medios electrónicos, como cartóns de débito e crédito, así como transferencias en liña. Ademais, o valor dos billetes é relativamente baixo, xa que o billete de maior denominación é o de 5.000 coroas, o que custa de media un menú diario para dúas persoas sen bebidas nin sobremesa.
Crise financeira de 2008
En outubro de 2009, os efectos da crise global financeira de 2007 provocaron o maior colapso na historia do sistema bancario islandés. O valor da coroa esborrallouse, e o 7 de outubro de 2008 o Banco Central de Islandia tentou fixar a coroa a 131 ISK fronte ao euro. Esta taxa de cambio abandonouse ao día seguinte. Máis tarde a coroa caeu a 340 ISK por euro antes de que se suspendese o intercambio da moeda. Tras un período de tentativa, empezou a intercambiarse timidamente a coroa no ámbito internacional, actividade que se esperaba que se recuperase durante novembro de 2009, aínda que é certo, aínda con pouca liquidez, xa que Islandia obtivera un préstamo do FMI. Con todo en xaneiro de 2009 a coroa aínda non se cambiaba de forma regular, tendo a taxa do Banco Central Europeo como referencia.
Chacona
Italia
Unha das primeiras series coñecidas de variacións instrumentais sobre este ostinato foi composta para Chitarrone por Alessandro Piccinini, amigo de Frescobaldi na corte do Leste en Ferrara. Esta obra é típica das primeiras variacións de chacona pola persistencia da melodía do baixo, o uso dunha progresión de acordes que se repite en cada aparición do baixo, e o ritmo unificado dentro de cada variación, que se move entre os patróns (branca-negra e negra-branca).
Antíoco
O antropónimo masculino grego Antíoco (Ἀντίοχος Antíokhos) pode referirse a:
Alexandre VIII, papa
Cardealado e episcopado
A petición da República de Venecia, en 1652 o papa Inocencio X ordenouno cardeal do título de San Salvatore in Lauro.
En 1654 foi consagrado bispo de Brescia. En 1660 mudou o seu título cardinalicio polo de San Marco. Dimitiu da súa sé episcopal de Brescia en 1664. Tres anos despois o papa Clemente IX nomeouno datario da Súa Santidade. En 1677 foi investido inquisidor de Roma e secretario do Santo Oficio polo papa Inocencio XI. Ese mesmo ano cambiou o seu título cardinalicio polo de Santa Maria in Trastevere. Tamén como cardeal optou sucesivamente ó título de Santa Prassede (1680), e ós bispados suburbicarios de Sabina (1681), Frascati (1683) e Porto-Santa Rufina (1687). Ese mesmo ano foi elixido vice-decano do Sacro Colexio Cardinalicio.
Papado
O seu pontificado durou só un ano e catro meses, pero resultou excepcionalmente activo.
Convocou tres consistorios, nos que creou un total de catorce cardeais.
Norberto Recamán Lago
Traxectoria
Empregado da Fábrica de Carburos Metálicos de Cee. Sindicalista da UGT. Co golpe de Estado do 18 de xullo de 1936 foi detido. Xulgado en consello de guerra por rebelión militar, foi condenado a pena de morte. Foi fusilado en Punta Herminia o 9 de decembro de 1936.
Madog ap Gwallter
Traxectoria
É posíbel que Madog sexa o autor dun longo poema latino que celebra as virtudes militares dos britóns Ou sexa os galeses) e as súas vitorias fronte os ingleses. Este poema nacionalista consérvase nun manuscrito (Caerdydd 2.611) que se data de finais do século XIII ou principios do XIV. O autor deste poema aparece mencionado como Frater Walensis madocus edeirnianensis ('Irmán galés Madog de Edeirnion').
Psi
En maiúscula serve tamén para designar o vixésimo terceiro canto da Ilíada de Homero e en minúscula o vixésimo terceiro da Odisea.
Compostaxe
Compoñentes da compostaxe
Para que a compostaxe se realice correctamente é necesario que exista un equilibrio entre os seus compoñentes e unha axeitada proporción de auga e aire. O equilibrio refírese aos materiais ricos en carbono e en hidróxeno. O recomendábel é que a proporción entre a achega de carbono e de hidróxeno sexa de 30:1, o que supón aproximadamente que debemos engadir tanta cantidade de materiais ricos en carbono coma en hidróxeno.
Economía de Iraq
Guerra Irán-Iraq
A guerra entre Irán e Iraq esgotou as reservas de divisas de Iraq, destruíu a súa economía e deixou ao país unha débeda externa superior aos 40.000 millóns de dólares. Despois do fin do conflito, as exportacións de petróleo empezaron a subir, aos poucos, grazas á construción de novos oleodutos e á restauración das instalacións destruídas.
Parátopo
4. Cadea lixeira cun dominio variable (VL) e outrro constante (CL)
Sante Ceccherini
Traxectoria
Estudou no colexio militar de Florencia desde os quince anos, seguindo despois os seus estudos na Academia Militar de Módena, ascendendo a subtenente en 1884 e prestando servizo no corpo dos Bersaglieri.
Red Dragon
Sinopse
O psiquiatra Hannibal Lecter (Anthony Hopkins) celebra unha cea na súa casa en Baltimore (Maryland). A continuación é visitado por Will Graham (Norton), un axente do FBI co que colaborou para facer o retrato psicolóxico dun asasino en serie que quitou partes comestibles dos corpos das súas vítimas, como o corazón, os riles, o fígado ou as fazulas, e Lecter axuda a Graham a chegar á conclusión de que o asasino pode ser un caníbal. Durante a visita, Graham descobre que Lecter foi o asasino. Lecter ataca a Graham apuñalándoo, a piques de destripalo, mais Graham resístese e lle dispara. Lecter é condenado a cadea perpetua nun centro para criminais enfermos, mentres que Graham, traumatizado pola experiencia, deixa o traballo.
Finalmente, Graham recibe unha carta de Lecter.
La Chapelle-Janson
La Chapelle-Janson (en Chapel-Yent, e en galó: La Chapèll-Janczon) é unha comuna francesa do departamento de Ille e Vilaine, na Bretaña.
Alberto Comesaña
Traxectoria
Na década de 1980, no contexto da movida viguesa, liderou o grupo Semen Up, un dos referentes de dito movemento, cuxa primeiro mini-LP foi publicado en 1985. Continuou á fronte do grupo nos seguintes anos, nos que comezou a traballar na TVG, como produtor e presentador do programa musical A tumba aberta e xurado en 3 por 4.
Kosher
Razóns para estas leis dietéticas
Algúns estudosos xudaicos sosteñen que estas leis dietéticas simplemente deberían clasificarse como un grupo de leis consideradas irracionais no que respecta a que non hai unha explicación particular para a súa existencia. A razón para isto é que hai certas regulamentacións divinas que a mente humana non ten por que ser capaz de entender. Relacionada con isto é a idea de que as leis dietéticas foron dadas como unha demostración da autoridade divina e que o home debería obedecelas sen buscar ningunha razón (William H. Shea (1988) Clean and Unclean Meats ("Alimentos limpos e sucios"), Biblical Research Institute).
Barbeito (terra)
Historia
O barbeito supón un proceso agrícola para permitir que as cualidades do solo non se desgasten. Existen dous tipos de barbeito: labrado (aquel no que se tiran as mas herbas) e sen labrar. Dentro dos barbeitos labrados atópanse o barbeito labrado químico, no que se eliminan as malezas ou más herbas por medio de herbicidas e o barbeito labrado mecánico que ten máis efectividade xa que é tratado con implementos que aceleran o proceso de descomposición ao soterrar as herbas, por exemplo o arado con disco.